לוחם יחידת האלפיניסטים באימון, פברואר 2004
**יחידת ארז - "האלפיניסטים"** או **"חרמונאיים"** היא יחידת מילואים מיוחדת של חיל הרגלים, השייכת לפיקוד הצפון בצבא ההגנה לישראל. 

היחידה מתפקדת כפלס"ר קדמי בגדס"ר החרמון (גדס"ר 7810) המכונה "סיירי ההר". היחידה מוגדרת כיחידת לוחמה הררית המיועדת ללחימה בתנאי מזג אוויר קיצוניים ובתנאי שלג, בגזרת הר החרמון וגבול הצפון.

היסטוריה
--------

יחידת האלפיניסטים הוקמה בשנת 1974 כחלק מלקחי מלחמת יום הכיפורים, לאחר שבצה"ל הגיעו למסקנה שיש צורך ביחידה ייעודית שמאומנת להתמודד בתנאים קיצוניים בחורף באזור החרמון וגבול סוריה. האתגר המבצעי הראשון של היחידה התרחש ב-14 באפריל 1974, בעת מלחמת ההתשה במובלעת הסורית, כשהוטל עליה לכבוש את שיא החרמון, בגובה של למעלה מ-2,800 מטר. כוח בן שישים לוחמים מהיחידה ומסיירת מטכ"ל, בפיקוד רס"ן עמירם לוין (לימים אלוף במיל') העפיל לפסגה, שם ניהל קרב כנגד הקומנדו הסורי שבסופו נכבש שיא החרמון על ידי לוחמי צה"ל. בקרב נהרגו שנים עשר חיילים סורים ועוד כמה נפלו בשבי. לסיירת מטכ"ל וליחידת האלפיניסטים היו כשלושים פצועים. לימים טען לוין שהקרב היה אחד החשובים בתולדות מדינת ישראל, אך סיפורו נבלע בעקבות מלחמת יום הכיפורים.

יחידת האלפיניסטים מבצעת אימוני הגנה מרחבית, התקפה וירי תוך כדי תנועה מהירה בגלישה בציוד סקי מתקדם, אופנועי סקי וחתולי שלג מיוחדים בעלי עבירות גבוהה. חימושה של היחידה כולל רובי סער מדגמי M4 קרבין ותבור, מקלע קל "נגב" ורובי צלפים מדגמים M24 ו-SR-25.

היחידה מורכבת מאנשי מילואים אשר שירתו בסדיר ביחידות המיוחדות של צה"ל (רבים מהם מ"אגוז" ו"סיירת גולני" ששטח התמחותם הוא גבול הצפון). בעת הצטרפותם ליחידה לרוב הלוחמים אין ניסיון קודם בגלישת סקי, ובגלל כמות ימי השלג המוגבלת במהלך השנה לפעמים הכשרה מלאה של לוחם ביחידה יכולה להימשך מספר שנים. במידת הצורך והיכולת, נשלחים צוותים של היחידה לאימונים עם יחידות מקבילות בהרי האלפים שבאירופה או נפאל. בנוסף לאימונים אינטנסיביים בשלג ובתנאי קור קיצוני, מבצעים לוחמי היחידה גם פעילות בט"ש באזור החרמון.

אחד ממפקדי היחידה בעבר הוא סגן-אלוף שמעון פריינטה, יוצא סיירת גולני, אשר זכה בשנת 2005 בפרס מפקד זרוע היבשה למפעל חיים על פועלו ביחידת האלפיניסטים.

גלריה
-----

* 
* 
* 
* 
* 
*

לקריאה נוספת
------------

* משה גבעתי, **הישרדות בספטמבר - לקחים מבצעיים ממלחמות ישראל**, חולון: הוצאת 'רעות', תשע"ג-2013, עמ' 251-233.
* משה גבעתי, **המערכה בחרמון - הקרבות ברכסי החרמון במלחמת יום הכיפורים ולאחריה**, תל אביב: הוצאת מערכות והוצאת מודן, תשע"ה-2015

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **יחידת האלפיניסטים** |

* אמיר בוחבוט, מלחמת שלג, באתר nrg‏, 28 בינואר 2005
* גולשים, צונחים ומבזבזים, באתר וואלה!‏, 22 בדצמבר 2006
* אמיר בוחבוט, שירות צבאי ו"חופשה" בשוויץ, באתר nrg‏, 5 בפברואר 2007
* יחידת האלפיניסטים באתר יחידה
* סרטונים ראיונות עם חיילי היחידה, סרט בערוץ YouTube של ארכיון צה"ל ומערכת הביטחון
	+ ביקורת על יחידת האלפיניסטים(הקישור אינו פעיל)
* לכבוד השלג שהגיע...- מחווה ליחידת האלפיניסטים, תערוכה באתר של ארכיון צה"ל ומערכת הביטחון
* סרטונים אימוני יחידת האלפיניסטים בחרמון, סרט בערוץ YouTube של ארכיון צה"ל ומערכת הביטחון
* פעילות ביטחון שוטף של חיילי יחידת האלפיניסטים על רקע נופי החרמון, בערוץ היוטיוב של ארכיון צה"ל
* זיו קורן, אנדרמט, שווייץ, כך כבשנו את האלפים, באתר ישראל היום, 27 בינואר 2012
* דורון נחום, יחידת האלפיניסטים הוקפצה לחלץ תושבים שנתקעו בסערה, באתר של "רשת 13", 15 בדצמבר 2013 (במקור, מאתר "nana10")
* שחר רופין, אתר צה"ל, הצבא הלבן: הצצה נדירה לפעילות צה"ל בצפון המושלג, באתר צה"ל (דרך ארכיון האינטרנט), 20 בדצמבר 2013
* הצצה נדירה להכשרת האלפיניסטים, באתר צה"ל, 14 באפריל 2022

הערות שוליים
------------

1. ↑  יחידת האלפיניסטים, כיבוש שיא החרמון על ידי כוח בפיקודו של עמירם לוין, מתוך אתר "יחידה".
2. ↑  "האלפיניסטים - סקי פס". *סקי פס*. 2014-01-01. נבדק ב-2017-12-03.
3. ↑  אביחי בקר, "**בעיית אמינות : אל"ם קובי מרום**", הארץ, ‏ 22.09.2000.